
《廣詁》



1
廣詁:
淵、懿、邃、賾，深也。
2
廣詁:
封、巨、莫、莾、艾、祁，大也。
3
廣詁:
頒、賦、鋪、敷，布也。
4
廣詁:
蓋、戴、燾、蒙、冐，覆也。
5
廣詁:
鐘、崇、府、眾、積、灌、叢、樸，聚也。
6
廣詁:
閱、捜、履、庀，具也。
7
廣詁:
攻、為、詁、相、旬、宰、營、匠，治也。
8
廣詁:
蠲、祓、禋、屑，潔也。
9
廣詁:
勿、蔑、微、末、没，無也。
10
廣詁:
隆、巢、岸、峻，高也。
11
廣詁:
逼、昵、附、切、局、鄰、傅、戚，近也。
12
廣詁:
邵、媚、旨、伐，美也。
13
廣詁:
賢、裒、繁、優、饒、夥，多也。
14
廣詁:
幾、蔡、模、臬，法也。
15
廣詁:
爰、換、變、貿、交、更，易也。
16
廣詁:
生、造、奏、詣，進也。
17
廣詁:
索、搴、探、裏、鉤、掠、採、略，取也。
18
廣詁:
聞、徹、接、通，逹也。
19
廣詁:
固、歷、彌、宿、舊、尚，久也。
20
廣詁:
彌、愈、滋、強，益也。
21
廣詁:
赫、斁、爽、曉、昕、著、讃、曙，明也。
22
廣詁:
階、附、襲、就，因也。
23
廣詁:
封、畛、際、限、彊、畧，界也。
24
廣詁:
承、弟、班、列，次也。
25
廣詁:
户、悛、挌、扈，正也。
26
廣詁:
幽、曀、闇、昧，冥也。
27
廣詁:
最、凡、目、質，要也。
28
廣詁:
彊、窮、克，竟也。
29
廣詁:
而、乃、爾、若，汝也。
30
廣詁:
控、彎、挽，引也。
31
廣詁:
承、賛、凉、助，佐也。
32
廣詁:
尋、由、以，用也。
33
廣詁:
要、捷、集、載，成也。
34
廣詁:
肆、赴、捷，疾也。
35
廣詁:
造、之、如，適也。
36
廣詁:
掇、督、摭，拾也。
37
廣詁:
肄、子、燼，餘也。
38
廣詁:
拓、斥、啓、闢，開也。
39
廣詁:
杜、實、充、牣，塞也。
40
廣詁:
實、牣，滿也。
41
廣詁:
獎、率、厲，勸也。
42
廣詁:
勤、勉、事，力也。
43
廣詁:
經、屑、省，過也。
44
廣詁:
闕、缺、間，隙也。
45
廣詁:
迭、逓、交，更也。
46
廣詁:
熸、剗、没，滅也。
47
廣詁:
玄、黔、驪、黝，黒也。
48
廣詁:
縞、皓、素，白也。
49
廣詁:
彤、梓、頳、緼，赤也。
50
廣詁:
滛、沉、滅，没也。
51
廣詁:
載、功、物，事也。
《廣言》



52
廣言:
晏、明，陽也。
53
廣言:
旰、晏，晚也。
54
廣言:
算、麗，數也。
55
廣言:
叜、艾，老也。
56
廣言:
僉、皆，同也。
57
廣言:
交、校，報也。
58
廣言:
舒、布，展也。
59
廣言:
揚、翥，舉也。
60
廣言:
索、略，求也。
61
廣言:
獲、干，得也。
62
廣言:
奚、害，何也。
63
廣言:
里、度，居也。
64
廣言:
周、浹，匝也。
65
廣言:
充、該，備也。
66
廣言:
列、厥，陳也。
67
廣言:
轓、輈，輿也。
68
廣言:
廢、措，置也。
69
廣言:
駕、乘，凌也。
70
廣言:
收、戢，歛也。
71
廣言:
囚、禁，錄也。
72
廣言:
掌、司，主也。
73
廣言:
偏、贅，属也。
74
廣言:
麗、著，思也。
75
廣言:
載、略，行也。
76
廣言:
沓、襲，合也。
77
廣言:
抵、享，當也。
78
廣言:
庚、徹，近也。
79
廣言:
脩、杼，長也。
80
廣言:
校、戰，交也。
81
廣言:
謁、復，白也。
82
廣言:
勑、質，正也。
83
廣言:
裔、蔑，末也。
84
廣言:
延、衍，散也。
85
廣言:
末、没，終也。
86
廣言:
辨、詰，别也。
87
廣言:
菲、凉，薄也。
88
廣言:
復、旋，還也。
89
廣言:
祖、巽，送也。
90
廣言:
卬，我也。
91
廣言:
姓、命、孥，子也。
92
廣言:
諧、籲，和也。
93
廣言:
悛、窹，覺也。
94
廣言:
憾、猜，恨也。
95
廣言:
艾、盡，止也。
96
廣言:
𢢀，忿也。
97
廣言:
奸，犯也。
98
廣言:
汨、滑，亂也。
99
廣言:
縮、紬，抽也。
100
廣言:
曁、捷，及也。
101
廣言:
苞、跋，本也。
102
廣言:
肆、臬，極也。
103
廣言:
睇、題，視也。
104
廣言:
犯、肆，突也。
105
廣言:
束、縻，縳也。
106
廣言:
肆、從，遂也。
107
廣言:
放、投，棄也。
108
廣言:
莾、蕪，草也。
109
廣言:
暴、暎，曬也。
110
廣言:
焮，晞也。
111
廣言:
晞、𤍜、烯，乾也。
112
廣言:
迪、跡，蹈也。
113
廣言:
衍、演，廣也。
114
廣言:
袤、縱，長也。
115
廣言:
荷、揭，擔也。
116
廣言:
仍，再也。
117
廣言:
徇，歸也。
118
廣言:
工，官也。
119
廣言:
稽，考也。
120
廣言:
顛，殞也。
121
廣言:
躋，陞也。
122
廣言:
戕，殘也。
123
廣言:
勦，截也。
124
廣言:
辟，除也。
125
廣言:
慁，患也。
126
廣言:
謪，責也。
127
廣言:
間，非也。
128
廣言:
順，退也。
129
廣言:
抗，禦也。
130
廣言:
靳，取也。
131
廣言:
蚩，戲也。
132
廣言:
褊，狹也。
133
廣言:
惎，教也。
134
廣言:
沮，疑也。
135
廣言:
虧，損也。
136
廣言:
毁，壞也。
137
廣言:
判，散也。
138
廣言:
蔽，斷也。
139
廣言:
交，俱也。
140
廣言:
俘，罰也。
141
廣言:
夷，傷也。
142
廣言:
枳，害也。
143
廣言:
適，閑也。
144
廣言:
締，閉也。
145
廣言:
靡，細也。
146
廣言:
辨，使也。
147
廣言:
牧，臨也。
148
廣言:
嘗，試也。
149
廣言:
頼，羸也。
150
廣言:
若，乃也。
151
廣言:
嗟，發聲也。
152
廣言:
奏，為也。
153
廣言:
振，救也。
154
廣言:
庸，償也。
155
廣言:
賈，價也。
156
廣言:
贍，足也。
157
廣言:
曹，耦也。
158
廣言:
麗，兩也。
159
廣言:
驟，數也。
160
廣言:
逞，快也。
161
廣言:
越，遠也。
162
廣言:
姑，且也。
163
廣言:
哿，可也。
164
廣言:
釋，解也。
165
廣言:
庸，善也。
166
廣言:
荐，重也。
167
廣言:
登，升也。
168
廣言:
勵，勉也。
169
廣言:
赫，顯也。
170
廣言:
韙，是也。
171
廣言:
丕，莊也。
172
廣言:
佞，才也。
173
廣言:
曁，息也。
174
廣言:
話，善也。
175
廣言:
愿，謹也。
176
廣言:
丰，豐也。
177
廣言:
都，盛也。
178
廣言:
腆，厚也。
179
廣言:
肆，緩也。
180
廣言:
競，逐也。
181
廣言:
紀，基也。
182
廣言:
惎、忌，教也。
183
廣言:
整，願也。
184
廣言:
憗，強也。
185
廣言:
薄，迫也。
186
廣言:
燀，炊也。
187
廣言:
資，取也。
188
廣言:
質，信也。
189
廣言:
餼，饋也。
190
廣言:
憑，依也。
191
廣言:
藉，借也。
192
廣言:
際，接也。
193
廣言:
𧛨，外也。
194
廣言:
閡，限也。
195
廣言:
廬，寄也。
196
廣言:
萃，集也。
197
廣言:
簉，倅也。
198
廣言:
尤，怪也。
199
廣言:
瞢，慙也。
200
廣言:
索，空也。
201
廣言:
素，故也。
202
廣言:
視，比也。
203
廣言:
徨，往也。
204
廣言:
矜，惜也。
205
廣言:
狃，忕也。
206
廣言:
覬，望也。
207
廣言:
何，任也。
208
廣言:
御，侍也。
209
廣言:
殿，塡也。
210
廣言:
選，擇也。
211
廣言:
宣，示也。
《廣訓》



212
廣訓:
諸，之乎也。
213
廣訓:
旃，焉也。
214
廣訓:
惡乎、於何也。
215
廣訓:
烏乎，吁嗟也。吁嗟，嗚呼也；有所歎美，有所傷
痛，随事為義也。
216
廣訓:
無念，念也。
217
廣訓:
無寧，寧也。
218
廣訓:
不顯，顯也。
219
廣訓:
不承，承也。
220
廣訓:
不肖，不似也。
221
廣訓:
繩之，譽之也。
222
廣訓:
詰朝，明旦也。
223
廣訓:
遐不黄耇，言壽考也。
224
廣訓:
公孫碩膚，徳音不瑕道，成王大美聲，稱遠也。
225
廣訓:
鄂不韡韡，言韡韡也。
226
廣訓:
我從事獨賢，勞事獨多也。
227
廣訓:
魴鱮甫甫，語其大也。
228
廣訓:
麀鹿麌麌，語其眾也。
229
廣訓:
海物維錯，錯雜也。
230
廣訓:
雜毛曰●，雜彩曰繪，雜言曰哤。
《廣義》



231
廣義:
凡無妻、無夫，通謂之寡。寡夫曰𠙦，寡婦曰𡠉。
232
廣義:
妾婦之賤者，謂之屬婦。屬，逮也。逮婦之名，言其徴也。
233
廣義:
非分而得，謂之幸。
234
廣義:
詰責以辭，謂之讓。
235
廣義:
男女不以禮交，謂之淫。上淫曰烝，下淫曰報，旁淫曰通。
236
廣義:
不直失節，謂之慙。慙，愧也。面慙曰戁，心慙曰恧，體慙曰逡。
《廣名》



237
廣名:
諱死，謂之大行。死而復生，謂之蘇。疾甚，謂之阽。
238
廣名:
請天子命曰未可以戚先王，請諸侯命曰未可以近先君，請大夫命曰未
可以從先子。
239
廣名:
空棺謂之櫬，有屍謂之柩。
240
廣名:
饋死者，謂之賵；衣服，謂之禭。
241
廣名:
埋柩，謂之殔。殔、坎，謂之池。壙，謂之竁。下棺，謂之窆。塡竁，
謂之封。
242
廣名:
宰，塚也。壟，塋也。
243
廣名:
無主之鬼，謂之殤。
《廣服》



244
廣服:
治絲曰織。織，繒也。麻、紵、葛，曰布。布，通名也。
245
廣服:
纊，綿也。絮之細者，曰纊。
246
廣服:
繒之精者，曰縞。縞之麄者，曰素。
247
廣服:
葛之精者，曰絺；麄者，曰綌。
248
廣服:
在首謂之元服。
249
廣服:
弁髦，大古布冠，冠而敝之者也。
250
廣服:
題，定也。
251
廣服:
顚、顔、顙，額也。
252
廣服:
璽，謂之印。
253
廣服:
紱，謂之綬。
254
廣服:
襜褕，謂之童容。
255
廣服:
布褐而紩之，謂之藍縷。
256
廣服:
袴，謂之裳。
257
廣服:
蔽膝，謂之袡。
258
廣服:
帶之垂者，謂之厲。
259
廣服:
大巾，謂之幂。
260
廣服:
覆帳，謂之幄。幄，幕也。
261
廣服:
簀，第牀也。
262
廣服:
大扇，謂之䈉。
263
廣服:
杖，謂之挺。
264
廣服:
鍵，謂之籥。
265
廣服:
棊局，謂之奕。
266
廣服:
在足，謂之屨。屨尊者，曰達。屨達，謂之金舄。舄而金絇也。
《廣器》



267
廣器:
射有張布，謂之侯。侯中者，謂之鵠。鵠中者，謂之正。正，方二尺。
正中者，謂之槷。槷，方六寸。
268
廣器:
棘，戟也。
269
廣器:
鏚鉞，斧也。
270
廣器:
干瞂，盾也。
271
廣器:
戈句孑，戟也。
272
廣器:
刃之削，謂之室。室，謂之韠鞛，珌鞸之餙也。
273
廣器:
矢服，謂之弢。
274
廣器:
小舩，謂之艇。艇之小者，曰䒀。舩頭，謂之舳。尾，謂之艫。楫，
謂之橈。
275
廣器:
車轅上者，謂之轅，謂之輈軫，謂之枕較，謂之幹衡，軛也。軛上，
謂之烏喙。
276
廣器:
纍、綆，繘也。
277
廣器:
縚，索也。大者謂之索，小者謂之繩。詘而戾之，為䋫；繆而紾之，
為索。
278
廣器:
墉，城地也。
279
廣器:
垌，地也。
280
廣器:
墉墻，謂之陴。
281
廣器:
高平，謂之大原。
282
廣器:
汪，池也。
283
廣器:
水之北，謂之汭。
284
廣器:
澤之廣者，謂之衍。
《廣物》



285
廣物:
藁，謂之稈；稈，謂之芻。生曰生芻。
286
廣物:
榖，謂之粒。菜，謂之蔬。
287
廣物:
禾穗，謂之頴。截頴，謂之銍。
288
廣物:
拔心，曰揠；拔根，曰擢。
289
廣物:
把，謂之秉。秉四，曰筥。筥十，曰𥣯。
290
廣物:
棘之實，謂之棗。桑之實，謂之椹。柞之實，謂之橡。
《廣鳥》



291
廣鳥:
去陰就陽，謂之陽鳥，鴻、鴈是也。純黒而反哺者，謂之烏。小而腹
下白，反哺者，謂之雅烏。白項而群飛者，謂之燕烏。白脰，烏也。
雅烏，鸒也。
《廣獸》



292
廣獸:
豕，彘也。彘，猪也。其子曰豚。豕之大者，謂之𤜵；小者，謂之豵。
293
廣獸:
鳥之所乳，謂之巢；鷄、雉所乳，謂之窠。鹿之所息，謂之場；兔之
所息，謂之窟；魚之所息，謂之潜。潜，槮也，積柴水中而魚舍焉。
《廣度》



294
廣度:
跬，一舉足也。倍跬，謂之歩。
295
廣度:
四尺，謂之仞；倍仞，謂之尋。尋，舒兩肱也。倍尋，謂之常。
296
廣度:
五尺，謂之墨；倍墨，謂之丈。倍丈，謂之端。倍端，謂之兩。倍两，
謂之疋。疋有五，謂之束。
《廣量》



297
廣量:
一手之盛，謂之溢。兩手，謂之掬。掬，一升也。掬四，謂之豆。豆
四，謂之區。區四，謂之釜。釜二有半，謂之藪。藪二有半，謂之缶。
二缶，謂之鍾。二鍾，謂之秉。秉，十六斛也。
《廣衡》



298
廣衡:
二十四銖，曰兩。兩有半，曰捷。倍捷，曰舉。倍舉，曰鏘。鏘，謂
之鍰。二鍰、四兩，謂之斤。斤十，謂之衡。衡有半，謂之秤。秤二，
謂之鈞。鈞四，謂之石。石四，謂之鼓。然則，鼓，四百八十斤也。

